ในโลตัสคลองเตยที่นิวคุงแวะกินข้าว ก็ได้ไปเห็นร้านข้าวไข่เจียว ไข่เจียวพระราม 4 ที่เป็นร้านขายดี มีคนต่อคิวกินกันเยอะเลย
ร้านจะอยู่ที่ด้านหน้าศูนย์อาหารเลย หาร้านได้ไม่ยาก หน้าร้านจะมีเครื่องไข่เจียวให้เลือกใส่กินกันราวๆ 20 อย่างเลย
และมีคนครัวคอยเจียวไข่กันถึง 3 คนด้วยกัน ทำอาหารกันได้เร็วดี

ราคาไข่เจียวของที่นี่จะเริ่มที่จานละ 25 บาท สามารถใส่ไข่ได้ 1 ฟอง เครื่อง 3 อย่าง ครับ

วันนี้นิวคุงได้สั่งไข่เจียวกิน 1 ฟอง ใส่เครื่องเป็น ไส้กรอก ปูอัดและเห็ดเข็มทอง
ไข่เจียวของที่ร้านทอดมาได้นิ่มๆไม่กรอบ และไม่อมน้ำมันมาก เป็นรสชาติไข่เจียวแบบธรรมดาครับ ทานง่าย หวานไข่
ใส่ซอสพริกกินช่วยดับเลี่ยนได้ดี กินกับข้าวก็อิ่มกำลังดี และมีซุปรสหวานอ่อนๆให้กินฟรีๆด้วยครับ ^^

สรุปโดยรวม (เต็ม 10)
ให้ 6.5 คะแนน เป็นเมนูทานง่าย อิ่มเร็ว ราคาเบาๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  22 / 8 / 57
